BANPU ราคาถ่านหิน-ก๊าซพุ่งแรง ดันกำไรปี 65 ทะลุ 4 หมื่นล้าน โต 3 เท่าตัว แจกปันผล 0.75 บ.
BANPU กำไรปี 65 โตกระฉูด 3 เท่าตัว ทะลุ 4 หมื่นลบ. จากปีก่อนกำไร 9.85 พันลบ. รับอานิสงส์ราคาถ่านหิน-ก๊าซธรรมชาติพุ่งแรง ดัน แจกปันผล 0.75 บ. ขึ้น XD 10 เม.ย.66
BANPU ราคาถ่านหิน-ก๊าซธรรมชาติพุ่งแรง ดันกำไรปี 65 โตกระฉูด 3 เท่าตัว ทะลุ 4 หมื่นลบ. แจกปันผล 0.75 บ. ขึ้น XD 10 เม.ย.66
22 ก.พ. 2566

บริษัท บ้านปู จำกัด (มหาชน) หรือ BANPU รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

โดยหลักมาจากการปรับตัวขึ้นของราคาพลังงานในตลาดโลกทั้งถ่านหินและก๊าซธรรมชาติที่อยู่ในระดับสูงเป็นประวัติการณ์ส่งผลให้ราคาขายถ่านหินเฉลี่ยปรับตัวสูงขึ้นที่ราคาขายเฉลี่ย 167.66 เหรียญสหรัฐต่อตัน เพิ่มขึ้นเกือบเท่าตัวจากปีที่ผ่านมา และราคาก๊าซธรรมชาติเฉลี่ยปรับตัวสูงขึ้นที่ราคาขายเฉลี่ย 5.72 เหรียญต่อพันลูกบาศก์ฟุต เพิ่มขึ้นร้อยละ 58เทียบกับปีที่ผ่านมาก  ซึ่งในปีนี้ได้รวมผลการดำเนินงานของแหล่งก๊าซธรรมชาติแห่งใหม่ซึ่งตั้งอยู่บริเวณตอนเหนือของรัฐเท็กซัส (North Texas) เป็นปีแรก
ทั้งนี้มีรายได้จากการขายรวมจำนวน 7,693 ล้านเหรียญสหรัฐ (เทียบเท่า 272,270 ล้านบาท) เพิ่มขึ้นจำนวน 3,569 ล้านเหรียญสหรัฐจากปีก่อน โดยรายได้จากธุรกิจถ่านหินเพิ่มขึ้น 2,281 ล้านเหรียญสหรัฐ รายได้จากธุรกิจก๊าซเพิ่มขึ้น 768 ล้านเหรียญสหรัฐธุรกิจไฟฟ้า ไอน้ำและอื่นๆ มีรายได้เพิ่มขึ้น 520 ล้านเหรียญสหรัฐ
นอกจากนั้นที่ประชุมคณะกรรมการบริษัทฯ วันที่ 22 ก.พ.66 จ่ายปันผลจากงวดดำเนินงานวันที่ 1 ก.ค. 65 ถึงวันที่ 31 ธ.ค. 65 เป็นเงินสดในอัตรา 0.75 บาท กำหนดขึ้นเครื่องหมาย XD วันที่ 10 เม.ย.66 และกำหนดจ่ายเงินปันผลในวันที่ 28 เม.ย.66